Tansania

Tansanian yhdistynyt tasavalta eli Tansania on Itä-Afrikan suurin valtio. Sen rajanaapureita ovat Kenia ja Uganda pohjoisessa, Ruanda, Burundi ja Kongon demokraattinen tasavalta lännessä sekä Sambia, Malawi ja Mosambik etelässä. Idässä Tansaniaa rajaa Intian valtameri.

Alueet
Tansania on jaettu 26 alueeseen, joista 21 sijaitsee mantereella, 3 Sansibarilla ja 2 Pemballa.

Kaupungit

 * Arusha
 * Bagamoyo
 * Dar es Salaam
 * Dodoma (pääkaupunki)
 * Iringa
 * Mbeya
 * Morogoro
 * Moshi
 * Mwanza
 * Sansibar (Unguja)
 * Tukuyu

Muut kohteet

 * Arushan kansallispuisto
 * Kilimanjaro-vuori
 * Mikumin kansallispuisto
 * Ngorongoron luonnonsuojelualue
 * Ruahan kansallispuisto
 * Serengetin kansallispuisto
 * Stone Town
 * Tarangiren kansallispuisto
 * Udzungwa-vuorien kansallispuisto

Ymmärrä
Tansania, virallisesti Tansanian yhdistynyt tasavalta, on valtio Itä-Afrikassa. Sen rajanaapureita ovat Kenia, Uganda, Ruanda, Burundi, Kongon demokraattinen tasavalta, Sambia, Malawi ja Mosambik. Idässä Tansania rajoittuu Intian valtamereen.

Lentokoneella
Tansaniassa on kaksi päälentokenttää; Julius Nyerere International Airport (IATA: DAR) Dar es Salaamissa ja Kilimanjaro International Airport (IATA: JRO) Arushan ja Moshin välimaastossa.

Suomen ja Tansanian välisiä lentoja liikennöi (2011):
 * British Airways (Heathrow-London)
 * EgyptAir (Kairo)
 * Kenya Airways (Nairobi)
 * KLM Royal Dutch Airlines (Amsterdam)
 * Lufthansa (Frankfurt)
 * Qatar Airways (Doha)
 * SAS Scandinavian Airlines
 * Turkish Airlines (Istambul)

Junalla

 * TAZARA (Tanzania Zambia Railway) on Kiinan kansantasavallan Tansaniaan rakentama 1 860 kilometriä pitkä rautatie, joka valmistui 1976. Rata kulkee Samibian ja Tansanian halki Kapiri Mposhista Dar es Salaamiin. Juna pysähtyy matkalla Sambiaan muun muassa Ifakarassa ja Mbeassa. Pikajuna lähtee Dar es Salaamista tiistaisin ja keskiviikkoisin. Kaksipäiväinen matka Dar es Salaamista Kapiri Mposhiin maksaa ensimmäisen luokan nukkumahytissä 72 600 tansanian shillinkiä eli noin 75 dollaria.

Autolla

 * Mikäli et ole tottunut autolla ajamiseen kehitysmaissa ja sinulla ei ole välttämätöntä tarvetta taidon oppimiselle, kannattaa rattia välttää oman turvallisuutensa tähden.

Bussilla

 * Tansanian ja sen naapurimaiden välinen bussiverkosto on laaja. Muun muassa Nairobista on mahdollista matkustaa Tansaniaan bussilla päivittäin.

Laivalla

 * Azam Marine ja Fast Ferries -laivayhtiöt liikennöivät Dar es Salaamin ja Sansibarin välillä. Riippuen laivasta matka kestää noin 90 minuuttia.

Liiku

 * Tansaniassa on vasemmanpuoleinen liikenne.
 * Lautalla tai laivalla pääset edullisesti sekä nopeasti Sanzibarille, Mafialle ja muille saarille.
 * Lentäen pääsee myös kätevästi niin Sanzibarille kuin pohjoiseenkin; lähelle suuria luonnonpuistoja.
 * Bussit ovat edullinen tapa liikkua rannikon ja sisämaan välillä, mutta aikataulut eivät useinkaan pidä tarkalleen paikkaansa, kokematon matkaaja saattaa helposti tulla huijatuksi lippujen ja matkatavaroiden suhteen sekä teillä tapahtuu paljon kuolonkolareita.
 * Taksin käyttö on suhteellisen edullista, mutta tinkiminen hinnasta on tarpeen. Hinta tulee sopia aina ennen matkaan lähtöä. Jos onnistut löytämään hyvän ja luotettavan kuskin, kannattaa hänen kanssaan vaihtaa puhelinnumeroita, jotta voit käyttää hänen palveluita myöhemminkin. Taksien tankit ovat lähes aina tyhjillään, joten kannattaa totutella siihen, että joudut pysähtymään huoltoasemalla usein.
 * Dar es Salaamissa kannattaa ruuhka-aikaa välttää.

Näe

 * Zanzibar International Film Festival on Itä-Afrikan suurin elokuvafestivaali. Festivaali tuo kansainväliseen tietoisuuteen afrikkalaisia elokuvia, musiikkia, taidetta ja muotoilua. Festivaalin elokuvanäytökset ja konsertit järjestetään Sansibarin satama-alueella sijaitsevassa ulkoilma amfiteatterissa, joka on rakennettu 1600-luvulla, vanhaan linnakkeeseen(Old Fort). Sansibarin satama-alue kuuluu UNESCO:n maailman perintökohteisiin. Tapahtuman ohjelmatarjonta ei rajoitu pelkästään elokuviin, vaan paikan päällä esitellään myös monenlaista niin modernia kuin traditionaalistakin musiikkia, taidetta ja muotoilua.


 * Sauti ya Busara on noin viikon mittainen musiikkifestivaali, joka järjestetään Sansibarilla, Stone Townissa. Tapahtuma kokoaa vuosittain yli neljäsataa muusikkoa ympäri Afrikan mantereen esiintymään saarella.


 * Nane Nane on maanviljeliöiden päivä 8.8. Tämän jokavuotisen juhlapäivän tienoilla Morogorossa järjestetään viikon kestävät markkinat, joilla esitellään maanviljelystä, uusia tuotteita ja myydään kaikkea vaatteista traktoreihin. Juhlapäivinä järjestetään runsaasti konsertteja, joissa esiintyy maan kuuluisimpia muusikoita sekä toisinaan ulkomaisia esiintyjiä.

Puhu
Tansanian viralliset kielet ovat swahili ja englanti. Arabiaa puhutaan myös melko yleisesti Sansibarilla ja jokaisella heimolla on oma kielensä. Englannilla ja Swahililla pärjää hyvin, varsinkin isoimmissa kaupungeissa. Kotona opitaan heimokieltä, ala-asteella swahilia ja yläasteella englantia.

Swahilinkielisen smalltalk-sanaston osaamisesta on hyötyä ja erityisesti perustervehdykset kannattaa opetella:
 * Habari? (Mitä kuuluu?) - Nzuri. (Hyvää.)
 * Shikamoo (vanhemmalle henkilölle osoittamaan kunnioitusta) - Marahaba (vastaus nuoremmalle henkilölle)
 * Hujambo? (Eihän sinulla ole huolia?) - Sijambo. (Ei ole huolia.)
 * Asante (Kiitos)
 * Kwaheri (Näkemiin)

Hintataso

 * Yksi Euro on noin 2000 Tansanian shillinkiä (23.1.2012).

Tuliaisia
Yleisiä Tansaniasta tuotavia tuliaisia ovat muun mussa:
 * Kanga, joka on monikäyttöinen itä-afrikkalainen vaate tai kangas, jossa on aforismi.
 * Kitenge, joka on monikäyttöinen itä-afrikkalainen vaate tai kangas ilman aforismia.
 * Eebenpuu esineet eli niin sanottua "mustaa puuta"; esimerkiksi veistoksia ja aterimia.
 * Korut, jotka voivat olla joko paikallista käsityötä, kuten helmikoruja tai vaikkapa tansanialaista jalometallia tai mineraalia, kuten tansaniittia.
 * Tinga Tinga taulut, jotka ovat värikkäitä, useinmiten eläinaiheisia tauluja, jotka voidaan pakata lentokoneessa kätevästi menevään muotoon.
 * Tee ja kahvi, vaikkakin useat Euroopassa juodut teet ja kahvit tulevat jo muutenkin Itä-Afrikasta.
 * Bao, joka on paikallinen lautapeli, jonka eräs variaatio tunnettiin Nokian puhelimissa nimellä Bantumi.

Syö

 * Ugali on paikallista maissipuuroa, jota käytetään lisukkeena kastikkeille. Ugali on paikallisten tärkein lisuke riisin, perunan, bataatin ja keittobanaanin ohella.


 * Chipsi Mayai (ranskalaiset perunat leivottuna omelettiin) tarjoillaan lähes jokaisessa katuravintolassa.


 * Mandazi on donitsimainen leivos, joita tarjoillaan usein tuoreena aamupalan kanssa.


 * Bagia on suolainen, kikhernejauhoista valmistettu leivos.


 * Mishkaki on kebab-tyylistä lihaa grillatuna vartaassa ja maustettuna inkiväärillä.


 * Nyama Choma on grillattua lihaa.


 * Pilau on itä-afrikkalainen juhlaruoka, jota syödään erityisesti joulun ja Id al-Fitrn aikaan. Pilau on inkiväärillä, kanelilla, kardemummalla ja neilikalla maustettua riisipohjaista pataruokaa. Melko usein sen valmistamiseen käytetään naudanlihaa.


 * Kachumbali on usein pilaun kanssa tarjottu kastike, joka valmistetaan tomaatista, punasipulista, sitruunamehusta, inkivääristä ja chilistä.


 * Sambusa on upporasvassa paistettu, pasteijamainen swahilileivos, jota tarjoillaan erityisesti Tansanian itärannikolla.


 * Mchicha on paikallista pinaattimuhennosta, jota tarjoillaan usein kalan tai punaisen lihan kanssa.

Juo
Juo alkoholituotteita varoen, sillä olet humalassa helpompi kohde varkaille.


 * Safari, Bingwa, Serengeti, Kilimanjaro ja Uhuru ovat paikallisia vaaleita oluita.


 * Monissa paikoissa on tarjolla myös kenialaista Tusker-olutta sekä etelä-afrikkalaista Castle-olutta.


 * Banaaniolut Raha on myös kokemisen arvoinen, mutta saattaa olla pahaksi herkälle vatsalle.


 * Alkoholittomina olutvaihtoehtoina ovat stout-tyyppiset Vita Malta ja Guinness Malta.


 * Dodoman alueella Tansaniassa on useita viinintuottajia, joten Tansaniassa on myös mahdollista tutustua paikallisiin valko- ja punaviineihin.


 * Konyagi on paikallista sokeriruosta valmistettua viinaa ja ehdottomasti kokeilemisen arvoinen.


 * Zed on usein limonadin kanssa juotua, ananaksella maustettua viinaa.


 * Limonadivalikoima Tansaniassa on kattava ja tutustumisen arvoinen tuote on the Coca Cola Companyn Stoney Tangawizi inkiväärilimonadi.


 * Useimmissa paikallisissa kahviloissa ja ravintoloissa kahvi tarjoillaan pikakahvi-tyyppisenä. Joissain paikoissa, kuten esimerkiksi Sansibarilla, on kuitekin mahdollisuus päästä maistamaan myös vahvaa traditionaalista kahvia.


 * Chai Maziwa on paikallisesti hyvin suosittu tapa juoda teetä, jossa tee keitetään suoraan maitoon, ilman vettä.


 * Hedelmämehut - Ehdottomasti kokeilemisen arvoisia! Ihania vastapuristettuja hedelmämehuja.

Nuku

 * Aurinko nousee ja laskee jotakuinkin 7 aikaan joka päivä.
 * Paras hintalaatusuhde majoituksen ja aamupalan suhteen on usein hotelleilla, jotka ovat paikallisen bisnesluokan suosimia. Turistipalveluita näissä hotelleissa on kuitenkin vähemmän, kuten opaspalveluita, rahan vaihtoa ym.

Opiskele

 * University of Dar es Salaam on kansainvälisesti arvostettu oppilaitos, joka tarjoaa laajan valikoiman bachelor ja master tutkintoja sekä vaihto-ohjelmia.


 * Sokoine University on Tansanian kattavin agrikulttuurin yliopisto, joka on saanut kansainvälistä huomiota muun muassa maamiinojen tunnistamiseen käytettävien rottien kouluttamisesta.


 * Bagamoyo College of Art on taidekoulu Bagamoyossa. Koulu on erityisen tunnettu vuosittain järjestämästään Bagamoyo Arts Festivalista sekä esiintyvistä traditionaalisen afrikkalaisen musiikin ryhmistä.


 * Tumaini University on kymmenen kampuksen yksityinen yliopisto, johon usealla suomalaisella yliopistolla ja ammattikorkeakoululla on vaihto-ohjelmia.

Työskentele

 * Mikäli Tansaniaan haluaa mennä tekemään kehitysyhteistyötä, löytyy siihen monipuoliset mahdollisuudet. Useat suomalaiset ja kansainväliset organisaatiot sekä yhdistykset järjestävät vapaaehtoistyötä Tansaniassa. Ansiotyön hankkiminen voi jo juridisestikin olla huomattavasti haastavampaa, mutta ei kuitenkaan mahdotonta.


 * Muun muassa Setlementtinuorten liitto ry järjestää työleirejä Tansaniassa.

Pysy turvassa

 * Tansanian liikennekulttuuri poikkeaa suomalaisesta. Kolareita sattuu paljon eikä liikennesääntöjä noudateta. Maaseuduilla ja savanneilla tiet ovat usein huonokuntoisia.
 * Pimeän aikaan tulee yksin ulkona liikkumista välttää.
 * Terveellä maalaisjärjellä välttää monet vaaralliset tilanteet.

Pysy terveenä

 * Malaria on suuri terveysriski maassa. Pyri välttämään hyttysten pistoja pukeutumalla pimeän aikaan peittäviin ja mielellään vaaleisiin vaatteisiin. Käytä tarvittaessa hyttyskarkotetta. Jos huoneessasi ei ole kattavaa eristystä ja ilmastointia, on hyväksi nukkua hyttysverkon alla. Malaria on vakavasti otettava sairaus, mutta sen suhteen ei kannata olla hysteerinen. Malarian oireet ilemenevät aikaisintaan noin viikon kuluttua tartunnasta. Jos sinulla ilmenee esimerkiksi voimakkasta heittelehtivää kuumetta, voimakkaita nivel- ja lihaskipuja sekä vatsataudin oireita, tulee sinun mennä tarkastuttamaan itsesi malarian varalta. Tarkastus on helppo ja nopea prosessi, eikä usein ole kovin kallis. Tansaniasta löytyy melko toimivat lääkkeet malariaan. Suomesta saa halutessaan matkaa varten malarianestolääkkeitä, mutta ne eivät anna täydellistä suojaa malarialta.


 * Käytä juomavetenä pullovettä, keitettyä vettä tai kemiallisesti puhdistettua vettä. Ei ole suositeltavaa juoda kraanavettä.


 * A-hepatiitti, B-hepatiitti sekä keltakuume rokotukset on hyvä olla voimassa matkustettaessa Tansaniaan.


 * Tansaniassa on korkeat HIV-tartuntaluvut, joten ehkäisyä on suositeltavaa käyttää.

Kunnioita

 * Tansaniassa kunnioitetaan vanhempia ihmisiä.
 * Pukeutuminen on osa toisen kulttuurin kunnioittamista, joten esimerkiksi alueilla, joissa on muslimienemmistö, tulee naisen pukeutua asiallisesti; narutopit ja minihameet eivät siis ole suositeltavia. Turistikeskuksissa pukeutuminen on melko vapaata.

Ota yhteyttä

 * Suomen suurlähetystö Dar es Salaamissa
 * Suomi-Tansania Seura ry

Tanzània Tansania Tanzania Tanzanio Tanzania Tanzanie Tanzánia Tanzania タンザニア Tanzania Tanzania Tanzânia Танзания Tanzania wts:Category:Tanzania

Tansania